Notitia traditionalis qualiter vel quibus præsentibus veniens Eccardus, divina gratia comes, Floriaco monasterio, die sabbati mensis januarii, in ecclesia sanctæ Dei genitricis Mariæ et sancti Benedicti, præsentibus duobus tantum vasallis suis Otgario et Fulcoino necnon venerabili ejusdem loci abbate Teotberto cum parte non parva monachorum ipsius cœnobii sed et vasallis ejusdem abbatis et aliis nonnullis nobilibus viris Arlulfo, Teodulfo, Teotboldo, Artmano, ipsius abbatiæ advocato, Ursmaro, Odolrico, Arnoldo, Sauviardo, inter majus altare et sacratissimum patris Benedicti corpus tradidit per manus jam dicti advocati Artmanni, Deo et sanctæ Mariæ sanctoque Petro apostolorum principi, atque sancto Benedicto res suas in superiore karta nominatim expressas ea duntaxat ratione servata, sicut in ipsa quoque donatione habetur insertum, ut ipse et conjunx sua Richeldis quamdiu quilibet eorum advixerit easdem res sub usufructuario et censu supra assignato in sua habeant potestate et post obitum utriusque, absque aliqua fraude aut interdictione cujuslibet personæ, in jus et dominationem præfati abbatis et successorum ejus, cum omni redigantur integritate, quam traditionem stabilem semper esse volentes, manu propria subterfirmavimus et a supradictis nobilibus viris jussimus assignari. Ego Heccardus dono Dei comes traditio a me facta [subscripsi]. Signum Artmanni. Data quando et a quo ut supra. Signum Teodulfi.